Dūksta
55°45′52.86″ š. pl. 23°1′40.21″ r. ilg.﻿ / ﻿55.7646833°š. pl. 23.0278361°r. ilg.﻿ / 55.7646833; 23.0278361 Dūksta – ežeras vidurio Lietuvoje, Kelmės rajone, apie 12 km į šiaurę nuo Kukečių. Ežero ilgis iš šiaurės į pietus – 0,45 km, plotis – iki 0,21 km. Altitudė 154,4 m. Šiaurinis krantas žemas, pelkėtas, kiti krantai aukšti, ištisai apaugę medžiais. Ežerą supa Raudsparnės miškas. Į šiaurę įsikūręs Mančių kaimas. Ežeras nenutekantis, priklauso Dubysos intako Šventupio baseinui.